अनोरा

अनोरा सन् २०२४ को अमेरिकी प्रेमप्रसङ्गयुक्त हास्य-नाटक चलचित्र हो, जुन सन बेकरद्वारा लिखित, निर्देशित, निर्माण र सम्पादन गरिएको हो। यसमा माइकी म्याडिसनले अनोरा "अनी" मिखीभाको भूमिका निर्वाह गरेकी छिन्, जो न्यूयोर्ककी एक स्ट्रिपर हुन् र मार्क आइडेल्स्टाइनद्वारा अभिनीत रूसी कुलीन वर्गका धनी छोरासँग विवाह गर्छिन्। सहायक कलाकारमायुरा बोरिसोभ, क्यारेन करागुलियन, वाचे तोभमास्यान, दर्या एकामासोभा, र एलेक्सेई सेरेब्र्याकोभ छन्।

अनोराको प्रिमियर मे २१, २०२४ मा ७७औँ कान चलचित्र महोत्सवमा भएको थियो, जहाँ यसले आलोचकहरूको प्रशंसा प्राप्त गरेको थियो र पाल्म डी'ओर जितेको थियो। यो अक्टोबर १८, २०२४ मा निओनद्वारा थियटरमा रिलिज भएको थियो। चलचित्रले ६ मिलियन डलर बजेटको तुलनामा विश्वव्यापी रूपमा ५९.४ मिलियन डलर कमाएको थियो, जसले यसलाई बेकरको सबैभन्दा धेरै कमाइ गर्ने चलचित्र बनाएको थियो।

अनोराले थुप्रै पुरस्कारहरू प्राप्त गरेको थियो। चलचित्रलाई राष्ट्रिय समीक्षा बोर्ड र अमेरिकन फिल्म इन्स्टिच्युटद्वारा सन् २०२४ का उत्कृष्ट दस चलचित्रहरू मध्ये एकको रूपमा नामाङ्कन गरिएको थियो। चलचित्रले ९७औँ एकेडेमी पुरस्कारमा छ वटा नामाङ्कन प्राप्त गरेको थियो र पाँच विधामा — उत्कृष्ट चलचित्र, उत्कृष्ट निर्देशन, उत्कृष्ट अभिनेत्री (म्याडिसन), उत्कृष्ट मौलिक पटकथा र उत्कृष्ट चलचित्र सम्पादन — जितेको थियो। यसले ७८औँ बेलायती एकेडेमी चलचित्र पुरस्कारमा सात नामाङ्कन प्राप्त गरेको थियो र दुई पुरस्कार जितेको थियो, साथै ८२औँ गोल्डन ग्लोब पुरस्कारमा पाँच नामाङ्कन पनि प्राप्त गरेको थियो।

सन्दर्भ सामग्रीहरू

बाह्य कडीहरू



श्रेणी:सन् २०२४ का चलचित्रहरू
श्रेणी:अङ्ग्रेजी भाषाका चलचित्रहरू
श्रेणी:रूसी भाषाका चलचित्रहरू
श्रेणी:अमेरिकी स्वतन्त्र चलचित्रहरू
श्रेणी:अमेरिकी हास्य-नाटक चलचित्रहरू
श्रेणी:एकेडेमी पुरस्कार विजेताहरू
श्रेणी:२०२० को दशकका अमेरिकी चलचित्रहरू